ועדת החוקה, חוק ומשפט, כנסת 24, פרוטוקול מספר 200, 2022-02-08 09:30

גלעד קריב: בוקר טוב, אני מתכבד לפתוח את הישיבה.

גלעד קריב: אנחנו פותחים דיון שאני מאמין שיהיה קצר בהצעת תקנות עוולות מסחריות (סעדים וסדרי דין) (תיקון), התשפ"א-2020; ותקנות הפטנטים (נוהלי הרשות, סדרי דין, מסמכים ואגרות) (תיקון), התשפ"ב-2022.

גלעד קריב: אנחנו עוסקים בהתאמת שני ההליכים האלה, אחד על-פי חוק העוולות המסחריות והשני על-פי חוק הפטנטים לסדרי הדין האזרחיים.

גלעד קריב: כיוון שמדובר בתקנות של משרד המשפטים אני מציע שעו"ד נועה מושייף, נציגת משרד המשפטים שנמצאת אתנו בזום, תסביר או תציג את התקנות, הערות של היועצת המשפטית וניגש להצבעה.

גלעד קריב: בבקשה, גברתי.

נועה מושייף: בוקר טוב לכולם.

נועה מושייף: תודה רבה.

נועה מושייף: כפי שאמר היושב-ראש, אנו עוסקים בהתאמת שני סטים של תקנות – תקנות הפטנטים ותקנות עוולות מסחריות לתקנות סד"א כפי שתוקנו ב-2018, התקנות החדשות.

נועה מושייף: תקנות הפטנטים עניינן בהתאמה של הליכי ערעור, סדרי דין ומועדים, הפניה לתקנות סד"א החדשות.

נועה מושייף: השינוי המהותי הוא הארכה של מועד הגשת הערעור, 45 יום, כפי שקבוע בתקנות הפטנטים, ו-60 יום כפי שקבוע בתקנות סד"א החדשות, וביטול התקנה שעוסקת בדרי דין ואיחודה לתקנה אחת שתפנה לתקנות הסד"א.

נועה מושייף: זה תקנות הפטנטים.

נועה מושייף: תקנות עוולות מסחריות – התיקונים כאן זה תיקונים של הפניות.

נועה מושייף: התקנות מפנות לתקנות סד"א ועל כן צריך להתאים את ההפניות מתקנות סד"א, כפי שהיו בתוקפן לפני התיקון, לתקנות סד"א החדשות.

נועה מושייף: בתקנה 1 יש הפניה לפרקים ט ו-י שעוסקים בחקירות חשבונות לבדיקת נכסים.

נועה מושייף: אנחנו מתקנים את ההפניה להפניה לפרק ט בחלק ב בתקנות החדשות שעוסק בשאלונים, גילוי ועיון מסמכים.

נועה מושייף: פרק י שעניינו חקירות חסויות ובדיקת נכסים, לא הועתק לתקנות החדשות.

נועה מושייף: ממילא הסמכות של תקנה 1 שאנו מתקנים אומרת שלא תגרע מסמכויות בית משפט לפי סדרי הדין, כך שלא משנה שהפרק הזה לא קיים.

נועה מושייף: זה לא משפיע מהותית על האמור בתקנה.

נועה מושייף: תיקון תקנה 13 מפנה גם כאמור לתקנות סד"א הישנות.

נועה מושייף: עלינו להחליט בעניין כונס נכסים לסימן ג פרק כח, ואנחנו מתקנים את ההפניה לסימן ד פרק טו וחלק ב בתקנות החדשות שעוסק בכינוס נכסים.

נועה מושייף: תחילת התקנות, גם תקנות הפטנטים וגם עוולות מסחריות, התקנות יחולו על הליכים שנפתחו ביום פרסומן או אחריו, כלומר למשל בנושא הערעור, כאמור לפי תקנות הפטנטים, היו 45 ימים להגיש מועד ערעור.

נועה מושייף: לפי תקנות סד"א יש 60 ימים להגיש ערעור.

נועה מושייף: לכן לפי הוראות התחולה, אם ביום ה-44 מפורסמות התקנות, יש למבקש עוד 16 ימים במקום יום אחד.

נועה מושייף: זהו, בגדול, התיקונים.

גלעד קריב: תודה רבה.

גלעד קריב: אין דרך כשמבצעים – התקנתם את תקנות סדר הדין האזרחי.

גלעד קריב: אין דרך לבצע תיקון עקיף בכל התקנות?

גלעד קריב: אנחנו מבצעים פה מעבר ידני קפדני על כל אחד מקובצי התקנות הרלוונטיים?

נועה מושייף: ממה שידוע לי, בזמנו זו היתה החלטה של משרד מכמה סיבות.

נועה מושייף: אחת, בסוף הבנו שיש המון-המון תיקונים לעשות.

נועה מושייף: היה מאוד מורכב לעשות את זה בתיקון עקיף אחד.

נועה מושייף: בנוסף, התיקונים הם יחסית קלים, במירכאות - הארכת מועדים, על שינוי הפניות.

נועה מושייף: אבל היו תיקונים שהיו יותר מורכבים והיו צריכים טיפול יותר נקודתי.

נועה מושייף: לשמחתנו, לא כל התקנות שלנו צריכות אישור הוועדה, מבחינת הקלות של התיקונים - רק תקנות הפטנטים ותקנות עוולות מסחריות, כך שתיקונים אחרים יכולנו לעשות בצורה קצת יותר נוחה.

טליה ג'לאל: שווה לומר שבתיקון עכשיו של תקנות הפטנטים פעם נקבע מפורשות שזה 45 ימים, שזה היה כמו בערעור על בית משפט שלום.

טליה ג'לאל: עכשיו אנחנו פשוט מפנים לבית משפט שלום כדי שאם יהיו תיקונים בסד"א, זה יחול אוטומטית.

גלעד קריב: הערות שלך, היועצת המשפטית?

טליה ג'לאל: אין, מעבר לזה.

גלעד קריב: יש מישהו שביקש להתייחס באמצעות הזום?

גלעד קריב: לא.

גלעד קריב: אם כך אני מעמיד תקנות הפטנטים (נוהלי הרשות, סדרי דין, מסמכים ואגרות) (תיקון), התשפ"א-2021, להצבעה.

גלעד קריב: מי בעד?

גלעד קריב: הצבעה בעד – פה אחד אושר.

גלעד קריב: אושר פה אחד.

גלעד קריב: נעבור להצבעה על תקנות עוולות מסחריות (סעדים וסדרי דין) (תיקון), התשפ"א-2021.

גלעד קריב: מי בעד?

גלעד קריב: הצבעה בעד – פה אחד אושר.

גלעד קריב: אושר פה אחד.

גלעד קריב: שכל דיוננו יהיו פשוטים כך.

גלעד קריב: תענוג לעשות אתכם עסקים.

נועה מושייף: גם לנו, כמו תמיד.

גלעד קריב: תודה רבה, הישיבה נעולה.